Leraars - Rondekerk
Visie, missie en doelwit
Meer oor ons Bediening
Behalwe vir ‘n passie vir God, het die Rondekerk-familie ook ‘n passie vir mense. Ons lewens gebeur saam met en tussen ander mense. Ons glo dat om mens te wees impliseer om in verhoudings te leef. Daarom bied ons ’n verskeidenheid van bedieninge waar ons met ander kan connect, in lyn met God se Woord en wil. Die verskeidenheid van bedieninge skep vir elke lidmaat die geleentheid om sy of haar verhouding met die Here prakties uit te leef. Skakel gerus een van die leraars of die kontak persone van die onderskeie bedieninge om by die groep van jou keuse in te skakel. Jy sal met groot vreugde ontvang word!
Troues, dope en begrafnisse
09:00 en 18:30
09:00 - Juniors | 17:00 - Seniors
09:00 vakansie-geen aanddiens
Ds Henry Stopforth
Ek is sedert April 2012 voltyds deel van die Rondekerk-familie. Ek beskou myself as ‘n omgee-mens. Ek is passievol oor mense, ek huil saam oor hulle pyn en hartseer en sal enige iets doen om hulle te help. Ek glo vas dat die Here enige pyn en seer kan genees en sien dit elke dag gebeur in die spreekkamer situasie. Ek is uitverkoop aan my Verlosser, Jesus Christus, en aan Hom behoort ek verewig! Ek is nie volmaak nie; ek is nie hoër of beter as enige ander mens nie; ek is ‘n soekende, honger, kaalvoet dissipel met ‘n diep liefde vir my Skepper. Naas my omgee-hart het ek ‘n groot passie vir die prediking, Bybelse lering deur middel van kursusse en berading. Ek streef daarna om my passie vir mense en hulle omstandighede uit te leef deur my geloof. Ek glo in integriteit, verhoudings, lewensvreugde en liefde in oorvloed!
Ds Mariëtte Stopforth
Ek het in 2013 deel geword van die Rondekerk. My hart lê veral by diegene wat minder bevoorreg is. Ek is op my gelukkigste as ek na 'n kleuterskool toe kan gaan in 'n armer gebied en daar met die kindertjies kan gaan speel en drukkies uitdeel. Daardie kindertjies is net so ontvanklik vir ons liefde en hulle deel met hulle groot harte ook soveel liefde uit. My passie lê definitief by barmhartigheid-bedieninge. Ek dink nie ons besef hoe goed die Here vir ons is en hoe baie ons elke dag het om voor dankbaar te wees nie. Verder geniet ek dit om dinge te laat gebeur - daar waar dinge georganiseer moet word sal jy my vind. Ek hou daarvan om 'n taak of projek of funksie aan te pak, te organiseer en dit af te handel. Enige 'event' wat moet plaasvind/georganiseer word gee vir my baie energie en beskou ek as 'n positiewe uitdaging. Ek beskou myself as 'n goeie helper. Ek dink die Here het vir my 'n hart gegee om mense te wil help op watter manier ookal. Ek het nie altyd die vermoë om oral te help nie, maar daar waar ek kan is ek altyd bereid om te help.
Ds Etienne Pheiffer
Ek is die nuutste (2016) toevoeging tot die leraarspan en is opgewonde om Rondekerk en die gemeenskap te bedien. Ek is ‘n mens-mens en wil graag met alle mense in ‘n gesonde verhouding staan om mekaar beter te leer ken hetsy dit nou ‘n vriendskapsverhouding of pastorale afspraak of tydens ‘n geestelike begeleidende gesprek is. Ons elkeen het ‘n roeping om as gestuurde God in die wêreld te verteenwoordig. Ons het mekaar nodig om koninkryksvennote te wees. Die Woord is vir my baie belangrik en ek wil net as leerling opnuut (Jes 50:4) luister. Hierdie ontdekking wil ek graag saam met medereisigers beleef. Ek is daarvan oortuig dat kleingroepe (dit is Bybelstudie- sel/omgee- en ander toerustingsgroepe) die ruimte moet wees naas die erediens waar ons saam God se rykdom kan beleef. Ek wil jou uitnooi om saam te reis. Ons het die Beste Nuus van alle tye wat ons met verantwoordelik met ander kan deel en uitleef. Kom ons omarm mekaar met liefde en leef vanuit die oorvloed wat ons uit genade ontvang het.
Ds Francois Human
Ek is sedert 2008 in Secunda by die Rondekerk. Wie is Francois Human? Ek wil hierdie in twee dele antwoord, bediening oor baie jare en dan bediening in Secunda. My bediening kan verdeel word in drie fases. In my eerste fase van my bediening was ek baie gefokus op jeug en pastorale werk. Mense is wie ek is. Om mense te sien groei en ontwikkel is vir my lekker. Die twede fase van my bediening vind ek myself in die sake wêreld. Ek begin in 2004 as tentmaker in die Kaap. Hier leer ek die binne kant van raadskamers en meer van die sake wêreld. My bediening skuif na die bejaarde lidmate. In die derde fase, hier in Secunda is dit vir my ‘n fase waar ek reflekteer oor my bediening, staanstil by vrae soos; wie is God; wie is ek; wie is God vir my. As tentmaker gaan ek saam met gemeentelede deur moeilike tye. Mense is nog altyd my passie, dit is vir my ‘n voorreg om deel te wees van die leraar span by die Rondekerk.
T: 017 631 3470
F: 017 631 3479
Rondekerk © (2017)